ಒಡಿಶಾದಲ್ಲಿರುವ 38 ಕಲ್ಲಿದ್ದಲು ಗಣಿಗಳ ಹರಾಜು ನವದೆಹಲಿ, ಜೂ.20 ಒಡಿಶಾದಲ್ಲಿರುವ ಕುರಲೊಯ್ ಉತ್ತರ ಗಣಿ ಬೃಹತ್ ಕಲ್ಲಿದ್ದಲು ಉತ್ಪಾದನಾ ಘಟಕದಲ್ಲಿ 38 ಗಣಿಗಳನ್ನು ಕಲ್ಲಿದ್ದಲು ಸಚಿವಾಲಯದ ಪ್ರಾಧಿಕಾರವು ಹರಾಜು ಹಾಕಿದೆ. ಗಣಿ ಮತ್ತು ಖನಿಜ ಅಭಿವೃದ್ಧಿ ಮತ್ತು ನಿಯಂತ್ರಣ ಕಾಯಿದೆ1957ರ ಕಲ್ಲಿದ್ದಲು ಗಣಿಗಳು ವಿಶೇಷ ಅವಕಾಶಗಳು ಕಾಯಿದೆ2015ರ ಅಡಿ ನಡೆದ ಮೊದಲ ಹಂತದ ಹರಾಜು ಪ್ರಕ್ರಿಯೆಯ 11ನೇ ಭಾಗದಲ್ಲಿ 38 ಕಲ್ಲಿದ್ದಲು ಗಣಿಗಳ ಪೈಕಿ 19 ಗಣಿಗಳ ಕಲ್ಲಿದ್ದಲು ಮಾರಾಟದ ಯಶಸ್ವಿ ಹರಾಜು ಪ್ರಕ್ರಿಯೆ ನಡೆದಿದೆ ಎಂದು ಸಚಿವಾಲಯ ತಿಳಿಸಿದೆ. ಇನ್ನುಳಿದ ಗಣಿಗಳ ಪೈಕಿ 4 ಗಣಿಗಳು ಮೊದಲ ಪ್ರಯತ್ನದಲ್ಲೇ ಒಂದೇ ಬಾರಿಗೆ ಹರಾಜಾದವು. ಆದರೆ, ಗಣಿ ಸಚಿವಾಲಯವು ಅವುಗಳನ್ನು 2ನೇ ಪ್ರಯತ್ನದಲ್ಲಿ ಮರುಹರಾಜು ನಡೆಸಿತು. ಮೊದಲ ಪ್ರಯತ್ನದಲ್ಲಿ ಬಂದ ಅತ್ಯಧಿಕ ಆರಂಭಿಕ ಹರಾಜು ಬೆಲೆಯನ್ನೇ ನಿಗದಿಪಡಿಸಿತು. ಮೊದಲ ಪ್ರಯತ್ನದಲ್ಲಿದ್ದ ಷರತ್ತು ಮತ್ತು ನಿಬಂಧನೆಗಳನ್ನೇ ಮುಂದುವರಿಸಿತು. ಎರಡನೇ ಪ್ರಯತ್ನದಲ್ಲಿ 4 ಗಣಿಗಳ ಪೈಕಿ, ಕುರಲಾಯ್ ಎ ಉತ್ತರ ಗಣಿಯನ್ನು ವೇದಾಂತ ಲಿಮಿಟೆಡ್ ಕಂಪನಿಯು ತನ್ನದಾಗಿಸಿಕೊಂಡಿದೆ. ಕುರಲಾಯ್ ಎ ಉತ್ತರ ಗಣಿಯ ಯಶಸ್ವೀ ಹರಾಜಿನೊಂದಿಗೆ, ಮೊದಲ ಭಾಗದಲ್ಲಿ 38 ಗಣಿಗಳ ಪೈಕಿ 20 ಗಣಿಗಳ ಯಶಸ್ವೀ ಹರಾಜು ಪ್ರಕ್ರಿಯೆ ಪೂರ್ಣಗೊಂಡಿದೆ. ಇದರೊಂದಿಗೆ ಮೊದಲ ಸುತ್ತಿನಲ್ಲಿ ಶೇ.52.63 ಹರಾಜು ಪೂರ್ಣಗೊಂಡಂತಾಗಿದೆ ಎಂದು ತಿಳಿಸಲಾಗಿದೆ. ಒಡಿಶಾದಲ್ಲಿರುವ ಕುರಲೊಯ್ಎ ಉತ್ತರ ಗಣಿಯಲ್ಲಿ ವಾರ್ಷಿಕ 8 ಮೆಟ್ರಿಕ್ ಟನ್ ಕಲ್ಲಿದ್ದಲು ಉತ್ಪಾದನೆಯಾಗಲಿದ್ದು, 763 ಕೋಟಿ ರೂ. ಆದಾಯ ಬರಲಿದೆ. 10 ಸಾವಿರಕ್ಕಿಂತ ಹೆಚ್ಚಿನ ಜನರಿಗೆ ಉದ್ಯೋಗ ದೊರೆಯಲಿದೆ ಎಂದು ಸರ್ಕಾರ ತಿಳಿಸಿದೆ.